Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 723/2000 περί τροποποιήσεως του κανονισμού (ΕΚ) αριθ. 1294/1999 σχετικά με το πάγωμα των κεφαλαίων και την απαγόρευση των επενδύσεων σε σχέση με την Ομοσπονδιακή Δημοκρατία της Γιουγκοσλαβίας (ΟΔΓ)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 6 Απριλίου 2000, το Συμβούλιο εξέδωσε τον κανονισμό (EΚ) αριθ. 723/2000, για την τροποποίηση, μεταξύ άλλων, του άρθρου 2 του κανονισμού του Συμβουλίου (ΕΚ) αριθ. 1294/1999 και την προσθήκη των παραρτημάτων IV, V και VI στον εν λόγω κανονισμό. Το παράρτημα VI πρέπει να περιέχει τον κατάλογο των εταιρειών, επιχειρήσεων, ιδρυμάτων ή οντοτήτων που θα θεωρηθούν ότι δεν θίγονται από τις οικονομικές κυρώσεις κατά της Ομοσπονδιακής Δημοκρατίας της Γιουγκοσλαβίας.

Το άρθρο 1 παράγραφος 3 του κανονισμού (EΚ) αριθ. 723/2000, το οποίο προβλέπει την τροποποίηση του άρθρου 2 του κανονισμού του Συμβουλίου (EΚ) αριθ. 1294/1999 και την προσθήκη των προαναφερθέντων παραρτημάτων, θα αρχίσει να εφαρμόζεται από την 15η Μαΐου 2000.

Λόγω απρόβλεπτων τεχνικών και διοικητικών δυσχερειών όσον αφορά τη συγκέντρωση των απαιτούμενων πληροφοριών και στοιχείων για την κατάρτιση του καταλόγου του παραρτήματος VI, απαιτείται μετατόπιση της ημερομηνίας έναρξης ισχύος του άρθρου 1 παράγραφος 3.

Προτείνεται ως νέα ημερομηνία η 30ή Ιουνίου 2000.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 723/2000 περί τροποποιήσεως του κανονισμού (ΕΚ) αριθ. 1294/1999 σχετικά με το πάγωμα των κεφαλαίων και την απαγόρευση των επενδύσεων σε σχέση με την Ομοσπονδιακή Δημοκρατία της Γιουγκοσλαβίας (ΟΔΓ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

´Εχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 60 και 301,

την πρόταση της Επιτροπής [1],

[1] ΕΕ C , , σ. .

Εκτιμώντας τα εξής:

(1) Το Συμβούλιο εξέδωσε τον κανονισμό (EΚ) αριθ. 723/2000 της 6ης Απριλίου 2000 περί τροποποιήσεως του κανονισμού (EΚ) αριθ.1294/1999 σχετικά με το πάγωμα των κεφαλαίων και την απαγόρευση των επενδύσεων σε σχέση με την Ομοσπονδιακή Δημοκρατία της Γιουγκοσλαβίας (ΟΔΓ), ο οποίος άρχισε να ισχύει στις 8 Απριλίου 2000.

(2) Το άρθρο 1 παράγραφος 3 του κανονισμού (EΚ) αριθ. 723/2000 πρέπει να αρχίσει να εφαρμόζεται από την 15η Μαΐου 2000 προκειμένου να δοθεί επαρκής χρόνος για την κατάρτιση του καταλόγου των εταιρειών, επιχειρήσεων, ιδρυμάτων ή οντοτήτων που βρίσκονται, έχουν καταχωρηθεί ή συσταθεί στην ΟΔΓ, εκτός της επαρχίας του Κοσσυφοπεδίου και της Δημοκρατίας του Μαυροβουνίου, και που θα θεωρηθούν ότι δεν ανήκουν ούτε ελέγχονται από την κυβέρνηση της ΟΔΓ ή από την κυβέρνηση της Δημοκρατίας της Σερβίας ούτε είναι κοινωνικοποιημένες.

(3) Απαιτείται επιπλέον χρόνος προκειμένου να συγκεντρωθούν οι πληροφορίες και τα στοιχεία που απαιτούνται για την κατάρτιση του καταλόγου του παραρτήματος VI.

(4) Συνεπώς, το άρθρο 1 παράγραφος 3 του κανονισμού (ΕΚ) αριθ. 723/2000 πρέπει να αρχίσει να εφαρμόζεται από τις 30 Ιουνίου 2000.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η δεύτερη πρόταση του άρθρου 2 του κανονισμού (EΚ) αριθ. 723/2000 αντικαθίσταται ως εξής:

" Το άρθρο 1 παράγραφος 3 εφαρμόζεται από τις 30 Ιουνίου 2000."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 15η Μαΐου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος